Mjelde om Start-krisen: - Løsningen er ikke at jeg går nå
0Strømsgodset 0IK Start «Start må bytte trener nå» skrev Fædrelandsvennens sportsleder Pål Jørgensen i forrige uke, etter at Start hadde gått på sitt femte strake Tippeliga-tap. Til å begrunne det skrev han at han tror det er større sjanse for å se Start i Tippeligaen 2016 dersom Mons Ivar Mjelde forlater klubben allerede nå, og ikke etter endt sesong slik klubben allerede har annonsert. Bakgrunn: Mjelde ferdig i Start etter sesongen Jørgensen er ikke alene. Supporterleder i Tigerberget, Frode Nordskag-Furru, har til samme avis uttalt at han langt på vei er enig i det. – Mjelde har utspilt sin rolle i Start. Det mest ideelle hadde nok vært å få på plass en ny trener så fort som mulig. I går måtte Mons Ivar Mjelde konstatere nok et tap, Starts sjette på rad i Tippeligaen. Treneren er imidlertid sikker på at han er Start-trener ut sesongen. Starts motsetning: RBK med 12 strake seire – Jeg tror problemene våre sitter mye dypere enn så. Man kan ikke bare si at «Mjelde går» og så er alt løst. Løsningen er ikke at jeg går nå, sier Mjelde til VG. – Jeg og klubben står sammen, og vi har stått sammen mens klubben har gjennomført kutt. Klubben står last og brast med meg, og vi er innstilt på å nå målsettingene vi har satt oss sammen, fortsetter han. Det er fortsatt Tippeliga-spill i 2016. Skal Start klare det, må klubben snu en vond trend. Seks tap på rad gjør at sørlendingene er værende på sine 19 poeng, like mange som Mjøndalen på kvalikplass har - og bare to over Tromsø på direkte nedrykk. – Vi visste allerede i januar, og spesielt i mars, at det kom til å bli tøft for oss. Vi har hatt masse utskiftninger, men vi skal fighte de ni kampene som er igjen og plukke nok poeng til å være i Tippeligaen 2016. Det er imidlertid ingenting som er sikkert i dette game-et, sier Mjelde. Han ser lyst på utsiktene framover, for etter noen nitriste forestillinger i det siste, så han et betydelig mer skjerpet lag mot Godset søndag. Laget tok ledelsen før 10 spilte minutter, men et klønete selvmål og en straffe imot gjorde at laget måtte reise tomhendt tilbake til Kristansand. Det er femte gang at sørlendingene leder, for så å tape en kamp i Tippeligaen i år. – Vi har ikke vært bra i det siste, men i dag ser vi endelig ut som et lag igjen. Vi har mye energi, ryster Godset, skaper sjanser, jobber hardt og jeg er fornøyd med hvordan vi spiller i dag. Det gleder meg at vi ser ut som et lag igjen, og fortsetter vi i samme spor, kommer vi til å vinne fotballkamper igjen, sier Mjelde. PS! Start har ikke vunnet på Marienlyst siden 31. oktober 1999. 1-0-seieren den gang, i eliteseriekvaliken, blir beskrevet som et ran. PS2! Neste runde møter Start Haugesund, som søndag tapte for Bodø/Glimt.
Mons Ivar Mjelde (47) forlater Start etter endt sesong, men i Kristiansand vil flere allerede ha ham ut. Ifølge hovedpersonen selv kommer ikke det på tale.